Σουβλάκια κοτόπουλου με άρωμα Άπω Ανατολής
Ζουμερά, αρωματικά σουβλάκια με κοτόπουλο και μπαχαρικά απωανατολίτικα, όπως κύμινο, τζίντζερ και σάλτσα σόγιας, ψήνονται πανεύκολα και είναι ιδανικά για ωραία οικογενειακά ή φιλικά τραπεζώματα.
1.500 γρ. φιλέτα από μπούτι κοτόπουλο, κομμένα σε κύβους περίπου 3 εκ. , 2 μέτρια, ξερά κρεμμύδια , 1 κουτ. γλυκού φρέσκο τζίντζερ τριμμένο, 5 κουτ. σούπας φιστίκια (αραχίδες) αλατισμένα, 200 ml ελαιόλαδο, 5 κουτ. σούπας σάλτσα σόγιας, 2 κουτ. σούπας κουρκουμά σε σκόνη, 1/2 κουτ. σούπας πιπέρι τριμμένο, 1 κουτ. σούπας αλάτι, 2 κουτ. γλυκού κύμινο σε σκόνη, 2 κουτ. γλυκού ξερός κόλιανδρος τριμμένος, ξύσμα και χυμό από 2 μικρά λεμόνια , 1/2 κουτ. γλυκού κανέλα σε σκόνη
Για να φτιάξουμε τα σουβλάκια κοτόπουλου με αρώματα Άπω Ανατολής, ξεκινάμε χτυπώντας στον πολυκόφτη τα κρεμμύδια, με το τζίντζερ, τα φιστίκια, το ελαιόλαδο, τη σάλτσα σόγιας, τον κουρκουμά, το πιπέρι, το αλάτι, το κύμινο, τον κόλιανδρο, το ξύσμα και χυμό από τα λεμόνια και την κανέλα.Αδειάζουμε τη μαρινάδα σε μπολ και ρίχνουμε μέσα το κοτόπουλο καλύπτουμε με μεμβράνη και αφήνουμε στο ψυγείο για 12-24 ώρες να μαριναριστούν. Περνάμε τα κομμάτια κοτόπουλου σε καλαμάκια και ψήνουμε σε δυνατή θράκα για 18-20 λεπτά συνολικά, γυρίζοντάς τα 1-2 φορές κατά τη διάρκεια του ψησίματος.Προθερμαίνουμε τον φούρνο στην λειτουργία του γκριλ.  Λαδώνουμε καλά τη σχάρα του φούρνου και την βάζουμε στο ράφι ακριβώς κάτω από το γκριλ.Ρίχνουμε σε ένα μεγάλο ταψί 250 ml νερό και μερικά κλωνάρια θυμαριού ή δεντρολίβανου και το βάζουμε στο ράφι κάτω από τη σχάρα ώστε τα υγρά και τα λιπάκια από το κοτόπουλο να πέφτουν μέσα στο ταψί και να μην λερώσουμε τον φούρνο. Επιπλέον το κοτόπουλο όσο ψήνεται θα αρωματίζεται και από τα μυρωδικά. Τακτοποιούμε τα σουβλάκια στη λαδωμένη σχάρα και ψήνουμε για περίπου 15 - 18 λεπτά, γυρίζοντάς τα τακτικά ώστε να ψηθούν καλά από όλες τις πλευρές.
Κοτόπουλο,Λεμόνι